โจรแต่งไฮโซจี้นาฬิกาหรู ริชาร์ดมิลล์ 5 ล้านบาท
ในโรงแรมย่านลาดพร้าวตกลงซื้อขายผ่านเฟซบุ๊ก,โจรกรุงแต่งตัวไฮโซ ใช้แบรนด์เนมทั้งตัวตั้งแต่หัวจดเท้า ติดต่อซื้อนาฬิกาหรูระดับไฮเอนด์ ริชาร์ด มิลล์ ราคากว่า 5 ล้านบาทจากเสี่ยหนุ่มชาวหาดใหญ่ หลอกล่อขอดูของที่โรงแรมย่านลาดพร้าว ได้โอกาสชักปืน 9 มม. ชิงนาฬิกาขึ้นรถ จยย. หลบหนีไปดื้อๆ ก่อนจากระเบิดกระสุนข่มขู่และยิงสกัดอีก 3 นัด เหยื่อเผยติดต่อซื้อนาฬิกากันทางเฟซบุ๊ก ระหว่างนัดดูของโจรท่าทางประหม่ามือสั่นเทา เชื่อไม่น่าใช่มืออาชีพ,โจรกรุงควงปืนชิง,นาฬิกาหรู, เปิดเผยขึ้นเมื่อเวลา 03.00 น. วันที่ 26 เม.ย. ร.ต.ท.พิทยุตย์ มินชัยนันท์ รอง สว. (สอบสวน) สน.สุทธิสาร รับแจ้งเหตุคนร้ายใช้อาวุธปืนข่มขู่ชิงทรัพย์นาฬิกาข้อมือหรูมูลค่ากว่า 5 ล้านบาท เหตุเกิดบริเวณโรงแรมเดอะควอเตอร์ ลาดพร้าว ซอยลาดพร้าว 4 ถนนลาดพร้าว แขวงจอมพล เขตจตุจักร กทม. รายงานผู้บังคับบัญชาร่วมตรวจสอบที่เกิดเหตุประกอบด้วย พ.ต.อ.ธีรศักดิ์ ศรีประเสริฐ ผกก.สน.สุทธิสาร ร.ต.อ.อิทธิกร ชูสิงห์ รอง สวป.สน.สุทธิสาร ฝ่ายสืบสวน สน.สุทธิสาร และเจ้าหน้าที่กองพิสูจน์หลักฐาน (พฐ.),ที่เกิดเหตุพบนายณเสฏฐ์ ทวีพสิษฐ์กุล อายุ 34 ปี อยู่บ้านเลขที่ 211/1 หมู่ 4 ต.คลองแห อ.หาดใหญ่ จ.สงขลา ทำธุรกิจขายเหล็กอยู่ที่ อ.หาดใหญ่ จ.สงขลา และมีอาชีพเสริมซื้อขายแลกเปลี่ยนนาฬิกาหรู ผู้เสียหายยังอยู่ในอาการตื่นตระหนก ตรวจสอบที่เกิดเหตุห่างจากประตูโรงแรมประมาณ 10 เมตร พบปลอก กระสุนปืน 9 มม. ตกอยู่ 1 ปลอก และบริเวณปากซอยลาดพร้าว 4 ห่างจากโรงแรมไปประมาณ 50 เมตรพบปลอกกระสุนปืนขนาดเดียวกันตกอยู่อีก 2 ปลอก และแมกกาซีนปืน 9 มม. บรรจุเครื่องกระสุนเต็มตกอยู่ 1 อัน จึงเก็บรวบรวมไว้เป็นหลักฐาน,นายณเสฏฐ์ให้การว่า โพสต์ขายนาฬิกาข้อมือยี่ห้อริชาร์ด มิลล์ (Richard Mille) รุ่น 011-03 TI ตัวเรือนสีบรอนซ์ สายสีเหลือง มูลค่า 5,280,000 บาท ผ่านเฟซบุ๊ก ก่อนมีลูกค้าเป็นชายสนใจซื้อ นัด ดูของกันที่โรงแรมเดอะ ควอเตอร์ที่ตนมาเปิดห้องพักอยู่ระหว่างมาทำธุระที่กรุงเทพฯ ตอนแรกนัดรับของกันตั้งแต่ช่วงเย็นวันที่ 25 เม.ย.แต่เลื่อนเวลามาเรื่อยจนกระทั่งเวลา 02.00 น. วันที่ 26 เม.ย. ก่อนเกิดเหตุ นัดดูของกันที่ล็อบบี้โรงแรม,ถึงเวลานัด ลูกค้าเป็นผู้ชายอายุประมาณ 30 ปี รูปร่างสูงโปร่งประมาณ 175-180 ซม. ผิวขาว สวมหมวกแก๊ปยี่ห้อกุชชี่ เสื้อเชิ้ตยีนส์สีฟ้า กางเกงยีนส์ขายาวยี่ห้อนู้ดดี้ รองเท้าผ้าใบสีขาวยี่ห้อเฟรดเพอร์รี่ มาขอดูนาฬิกาที่จะตกลงซื้อขายกัน ระหว่างพูดคุยกันอยู่ประมาณ 5 นาที ลูกค้าหยิบปืนออกมาข่มขู่วิ่งหนีไปพร้อมนาฬิกา ผมตะโกนร้องขอความช่วยเหลือและวิ่งตามถึงหน้าประตูโรงแรม คนร้ายเลยยิงปืนขึ้นฟ้า 1 นัด ก่อนวิ่งออกปากซอยลาดพร้าว 4 พอผมวิ่งตามไปคนร้ายยิงสวนมาอีก 2 นัด ก่อนขี่รถ จยย.ฮอนด้าเวฟ สีแดงดำ ไม่ทราบทะเบียนที่จอดไว้บนทางเท้าหลบหนีไปทางห้าแยกลาดพร้าว เหยื่อโจรกรุงกล่าว,เบื้องต้นจากการสอบสวนพยานแวดล้อมทราบว่า คนร้ายขี่รถจักรยานยนต์คันก่อเหตุวนเวียนอยู่ใกล้ที่เกิดเหตุเหมือนดูลู่ทางการหลบหนีตั้งแต่เวลา 21.00 น. วันที่ 25 เม.ย. ก่อนก่อเหตุเอารถมาจอดทิ้งไว้เพื่อขี่หลบหนี,พ.ต.อ.ธีรศักดิ์ ศรีประเสริฐ ผกก.สน.สุทธิสาร เผยว่า เจ้าหน้าที่ พฐ.ลงพื้นที่ตรวจสอบพร้อมฝ่ายสืบสวน พบปลอกกระสุนปืนขนาด 9 มม. ตกอยู่ 2 ปลอก และแมกกาซีนปืน 9 มม. ตกอยู่อีก 1 อัน ขณะนี้ชุดสืบสวนไล่กล้องวงจรปิดหาเส้นทางหลบหนีแล้ว และมีภาพถ่ายด้านหลังคนร้ายที่ภรรยาผู้เสียหายถ่ายไว้ขณะคนร้ายกำลังดูนาฬิกาด้วย เบื้องต้นคาดว่าคนร้ายไม่ใช่มืออาชีพ เนื่องจากผู้เสียหายบอกว่า ขณะรับนาฬิกาไปตรวจดู คนร้ายมีอาการประหม่าและมือสั่น ทั้งนี้จะนำรูปพรรณคนร้ายไปเทียบกับประวัติอาชญากรอีกครั้ง,มีรายงานด้วยว่า ผู้เสียหายใช้เฟซบุ๊กส่วนตัวชื่อ Naset Thaweephasitkul โพสต์ขายนาฬิกาเรือนดังกล่าวช่วงเดือน ก.พ. และ มี.ค. และนาฬิกาเรือนดังกล่าวเป็นยี่ห้อเดียวกับที่ พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม สวมใส่จนตกเป็นข่าวดังมาแล้ว,ต่อมา พ.ต.อ.ชุมพล ชาญชนะโยธิน รอง ผบก.น.2 เรียกประชุมชุดสืบสวนประกอบด้วย พ.ต.อ.ธีรศักดิ์ ศรีประเสริฐ ผกก.สน.สุทธิสาร ฝ่ายสืบสวน สน.สุทธิสาร ชุดสืบสวน กก.สส.บก.น.2 และเจ้าหน้าที่ บก.สส.บช.น.เร่งรัดติดตามคนร้าย หลังประชุมกว่า 1 ชม. พ.ต.อ.ชุมพลเผยว่า แนวทางการสืบสวนขณะนี้คาดว่าคนร้ายมีเพียงคนเดียว อยู่ ระหว่างตรวจสอบหลักฐาน โดยเฉพาะกล้องวงจรปิดจุดเกิดเหตุ ไล่ไปตามเส้นทางที่คนร้ายใช้หลบหนี ขณะนี้ยังไม่มีความชัดเจนพอออกหมายจับ ส่วนพฤติกรรมคนร้ายยังไม่สามารถระบุได้ว่า เป็นมืออาชีพหรือเคยก่อเหตุมาก่อนหรือไม่ ล่าสุดสั่งการให้ชุดสืบสวนกระจายกำลังลงพื้นที่เพื่อหาข้อมูลเบาะแสคนร้ายมาดำเนินคดี,หลังจากนั้นเวลา 14.00 น. นายณเสฏฐ์เดิน ทางมาให้การเพิ่มเติมกับพนักงานสอบสวนนานกว่า 1 ชม. หลังจากนั้นเผยว่า เจ้าหน้าที่เรียกมาสอบสวนเพิ่มเติมประเด็นเส้นทางหลบหนีของคนร้าย เป็นเส้นทางขณะที่ตนวิ่งไล่ล่าคนร้ายด้วยตนเอง จุดสุดท้ายที่เห็นคนร้ายคือห้าแยกลาดพร้าว นอกจากนี้ชุดสืบสวนนำภาพถ่ายบัตรประชาชนผู้ชาย 2 คนมาให้ดู แต่ตนคิดว่าไม่น่าใช่คนร้าย ยอมรับว่าจำรายละเอียดคนร้ายได้น้อยมาก เพราะใช้เวลาพูดคุยสบตากับคนร้ายเพียง 2 นาที ก่อนคนร้ายชักปืนก่อเหตุ เลยไม่สามารถจดจำตำหนิรูปพรรณบนใบหน้าได้ แต่ยันยืนว่าคนร้ายพูดภาษาไทยชัดเจน แต่ไม่สามารถระบุว่าสำเนียงออกทางภาคใด,นายณเสฏฐ์กล่าวด้วยว่า ตนจับพิรุธของคนร้ายได้ขณะส่งนาฬิกาให้ตรวจสอบ เนื่องจากมีอาการประหม่า มือสั่นอย่างเห็นได้ชัด จึงเปลี่ยนใจขอนาฬิกาคืนแต่คนร้ายชักปืนมาก่อเหตุก่อน ยอมรับว่าที่วิ่งตามคนร้ายโดยไม่กลัวกระสุนเพราะไม่มีสติ โกรธ และอยากได้ของคืน หากคนร้ายนำนาฬิกามาคืนจะไม่ติดใจเอาความ เชื่อว่าในไทยไม่มีใครกล้าซื้อเพราะมูลค่าสูงและต้องมีใบรับประกัน เชื่อว่าต้องนำไปขายนอกประเทศ,ที่สำนักงานตำรวจแห่งชาติ (ตร.) พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ (ตร.) เผยว่า พล.ต.อ.จักรทิพย์ ชัยจินดา ผบ.ตร. สั่งการเจ้าหน้าที่ตำรวจที่เกี่ยวข้องเร่งสืบสวนสอบสวน คลี่คลายคดีและติดตามจับกุมคนร้ายให้ได้โดยเร็ว เนื่องจากคนร้ายก่อเหตุอุกฉกรรจ์ ใช้อาวุธปืนก่อเหตุเพื่อหลบหนีการกระทำความผิด ขอเตือนไปยังประชาชนที่ทำธุรกรรมติดต่อซื้อขายสินค้าที่มีมูลค่าสูง ควรเพิ่มความระมัดระวังและสร้างกรอบความปลอดภัยในพื้นที่ทำธุรกรรมให้มากขึ้น ทั้งนี้ ยังกำชับกองบัญชาการทุกภาคส่วน เพิ่มมาตรการเฝ้าระวังและป้องกันอาชญากรรม เพิ่มความเข้มงวด วงรอบความถี่การออกตรวจ ทั้งจุดตรวจ จุดสกัด การตรวจค้นยานพาหนะทุกชนิดและบุคคลเป้าหมาย เน้นการตรวจค้นจับกุมอาวุธปืน อาวุธสงคราม ยาเสพติด บุคคลตามหมายจับ และสิ่งผิดกฎหมาย เพื่อลดอาชญากรรมและป้องกันภัยที่อาจเกิดขึ้น โดยเฉพาะธนาคาร ร้านทอง และห้างสะดวกซื้อ
โจรกรุงแต่งตัวไฮโซ ใช้แบรนด์เนมทั้งตัวตั้งแต่หัวจดเท้า ติดต่อซื้อนาฬิกาหรูระดับไฮเอนด์ ริชาร์ด มิลล์ ราคากว่า 5 ล้านบาท
ฉกนาฬิกาหรู,ข่มขู่,นาฬิกาหรู,ริชาร์ด มิลล์,ลาดพร้าว,โรงแรม,ข่าวหน้า1,ข่าวทั่วไป